Ministru kabineta rīkojuma projekta

**„Par valsts nekustamo īpašumu pārdošanu”** sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, otrā daļa, ceturtās daļas 7.punkts, 5.panta pirmā daļa, 9.panta pirmā daļa, 14.pants, 46.¹ pants.  Likuma „Par valsts un pašvaldību dzīvojamo māju privatizāciju” (turpmāk – Privatizācijas likums) pārejas noteikumu 30.punkts, 30.¹ punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamo īpašumu pārdošanu” (turpmāk – rīkojuma projekts) sagatavots, lai atļautu valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus:   1. **¼ domājamo daļu no nekustamā īpašuma** (nekustamā īpašuma kadastra Nr.1700 037 0254) – zemes vienības (zemes vienības kadastra apzīmējums 1700 037 0254) 377 m2 platībā, dzīvojamās mājas (būves kadastra apzīmējums 1700 037 0254 001), šķūņa (būves kadastra apzīmējums 1700 037 0254 002), šķūņa (būves kadastra apzīmējums 1700 037 0254 003) un tualetes (būves kadastra apzīmējums 1700 037 0254 004)  **Otaņķu ielā 11, Liepājā** (turpmāk – nekustamais īpašums).   Īpašuma tiesības uz ¼ domājamo daļu no nekustamā īpašuma nostiprinātas Latvijas valstij Finanšu ministrijas personā Liepājas tiesas Zemesgrāmatu nodaļas Liepājas pilsētas zemesgrāmatas nodalījumā Nr.4248, lēmuma datums: 27.08.2013.  Īpašuma tiesības uz ¾ domājamām daļām no īpašuma nostiprinātas fiziskai personai.  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamais īpašums sastāv no zemes vienības (zemes vienības kadastra apzīmējums 1700 037 0254) 377 m2 platībā un dzīvojamās mājas (būves kadastra apzīmējums 1700 037 0254 001)  ar kopējo platību 135,90 m2, šķūņa (būves kadastra apzīmējums 1700 037 0254 002)  ar kopējo platību 28 m2, šķūņa (būves kadastra apzīmējums 1700 037 0254 003) ar kopējo platību 20 m2 un tualetes (būves kadastra apzīmējums 1700 037 0254 004) ar kopējo platību 1,40 m2.  Uz nekustamā īpašuma sastāvā esošās zemes vienības atrodas NĪVKIS nereģistrētas inženierbūves – betona bruģa celiņi un koka žogs. Saskaņā ar Liepājas pilsētas domes 2017. gada 12. jūnija vēstulē Nr.381675/2.1.10/379915 un Valsts zemes dienesta Kurzemes reģiona nodaļas 2017. gada 13. jūnija vēstulē Nr.2-06-K/706 sniegto informāciju minētās inženierbūves nav reģistrētas kā pastāvīgi īpašuma objekti. Ņemot vērā to, ka valstij pieder tikai ¼ domājamā daļa no nekustamā īpašuma un atbilstoši Nekustamā īpašuma valsts kadastra likuma 11.panta trešajai daļai nekustamā īpašuma formēšanu neveic kadastra objekta domājamai daļai, tā kā valstij nekustamā īpašuma uzturēšana un apsaimniekošana nes zaudējumus, nav lietderīgi pirms nekustamā īpašuma pārdošanas veikt darbības minēto būvju reģistrēšanai kadastrā, tostarp vienoties ar nekustamā īpašuma ¾ domājamo daļu īpašnieci par reģistrāciju un nepieciešamo izdevumu proporcionālu samaksu.  Pamatojoties uz Civillikuma 968. pantu, Nekustamā īpašuma valsts kadastra likuma nosacījumiem, ņemot vērā būvniecību regulējošos normatīvos aktus, nekustamā īpašuma īpašnieks (visi kopīpašnieki) kā zemes vienības īpašnieks būs tiesīgs veikt nepieciešamās darbības inženierbūvju tiesiskā statusa sakārtošanai.  Atbilstoši NĪVKIS datiem, nekustamā īpašuma kadastrālā vērtība uz 2018. gada 1. janvāri ir 8854 *euro*, tai skaitā – zemes vienības kadastrālā vērtība – 4290 *euro*, dzīvojamās mājas  – 4213 *euro*, šķūņa – 199 *euro*, šķūņa - 142 *euro* un tualetes kadastrālā vērtība – 10 *euro*.  Zemes vienībai noteiktais lietošanas mērķis: 0601 – individuālo dzīvojamo māju apbūve.  Dzīvojamās mājas galvenais lietošanas veids: 1122 – triju vai vairāku dzīvokļu mājas, šķūņu un tualetes – 1274 – citas, iepriekš neklasificētas, ēkas.  Par valstij piederošo domājamo daļu no nekustamā īpašuma nav noslēgts spēkā esošs nomas vai īres līgums.  Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana 2015. gadā ir nesusi zaudējumus 305 *euro* apmērā, 2016. gadā – 301 *euro* apmērā un 2017. gadā no janvāra līdz 31. jūlijam, nekustamais īpašums ir radījis zaudējumus 171 *euro* apmērā.  Veicot nekustamā īpašuma tirgus analītisko izvērtējumu, VNĪ speciālisti secināja, ka ņemot vērā to, ka valsts īpašumā ir tikai ¼ domājamā daļa no nekustamā īpašuma un koplietošanas kārtības līgums ar otru kopīpašnieku nav noslēgts, kā arī nekustamais īpašums neatbilst VNĪ nekustamo īpašumu portfeļa attīstības stratēģijas pamatprincipiem, tad labākais nekustamā īpašuma izmantošanas veids ir tā atsavināšana.  Atbilstoši VNĪ nekustamo īpašumu portfeļa attīstības stratēģijas pamatprincipiem, VNĪ nekustamo īpašumu portfelī saglabājami un attīstāmi tikai perspektīvie īpašumi – valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā.  Kopīpašniece Mārīte Bendrate atbilstoši Atsavināšanas likuma 4. panta ceturtās daļas 7. punktam 2017. gada 25. aprīlī ir iesniegusi valstij piederošās ¼ domājamās daļas no nekustamā īpašuma atsavināšanas ierosinājumu.  Ievērojot Privatizācijas likuma pārejas noteikumu 30. punktā noteikto, no 2006. gada 1. septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Atsavināšanas likumu, izņemot šā likuma pārejas noteikumu 30.1 punktā paredzētos gadījumus. Minētā likuma 30.1 punkta 2.apakšpunkts nosaka, ka pēc 2006. gada 1. septembra šajā likumā noteiktajā kārtībā privatizē dzīvojamo māju domājamās daļas, ja māja ir valsts vai pašvaldības un kādas citas personas kopīpašumā, kas izveidojies laikā līdz 2006. gada 31. augustam.  Ņemot vērā, ka valsts un privātpersonas kopīpašums uz dzīvojamo māju, izveidojās pēc 2006. gada 31. augusta, valstij piederošā ¼ domājamā daļa no dzīvojamās mājas ir atsavināma Atsavināšanas likumā noteiktajā kārtībā.  Saskaņā ar Atsavināšanas likuma 45. panta pirmo daļu pašvaldībām netiek piedāvātas domājamās daļas no dzīvojamās mājas.  Atbilstoši Atsavināšanas likuma 46.¹ pantam kopīpašuma izbeigšana daudzdzīvokļu mājā, kas ir publiskas personas un kādas citas personas kopīpašumā, notiek, rīkojot izsoli, pamatojoties uz Ministru kabineta rīkojumu vai attiecīgās atvasinātas publiskas personas lēmējinstitūcijas lēmumu. Valstij piederošās kopīpašuma domājamās daļas izsoli organizē VNĪ. Kopīpašuma izbeigšanas gadījumā pirmpirkuma tiesības uz kopīpašuma domājamo daļu ir kopīpašniekam, kā arī zemes īpašniekam, kura īpašumā ir zemesgabals, uz kura atrodas daudzdzīvokļu māja, ja kopīpašnieks nav realizējusi savas pirmpirkuma tiesības. Minētās personas iegūst pirmpirkuma tiesības, ja tās piesakās mēneša laikā no dienas, kad publicēts paziņojums par izsoli.  Savukārt, ja izsoles ir nesekmīgas, pēc trešās nesekmīgās izsoles VNĪ var izstrādāt projektu kopīpašuma sadalei dzīvokļu īpašumos vai reālās daļās. Kopīpašuma sadales projekts tiek nosūtīts kopīpašniekam izskatīšanai, un laikrakstā "Latvijas Vēstnesis" tiek publicēts sludinājums par kopīpašuma sadales projektu. Ja kopīpašnieks piedāvātajam kopīpašuma sadales projektam piekrīt un tiek noslēgts līgums par kopīpašuma sadali dzīvokļu īpašumos vai reālās daļās, publiska persona tai piederošos dzīvokļu īpašumus atsavina šajā likumā noteiktajā kārtībā. Ja kopīpašnieks piedāvātajam kopīpašuma sadales projektam nepiekrīt vai nav sniedzis atbildi divu mēnešu laikā no dienas, kad sludinājums publicēts laikrakstā "Latvijas Vēstnesis", VNĪ var ierosināt atkārtotu novērtēšanu un organizēt atkārtotu publiskai personai piederošās kopīpašuma domājamās daļas izsoli.  Ņemot vērā minēto, un to, ka ¼ domājamā daļa no nekustamā īpašuma nav nepieciešama valsts pārvaldes funkciju nodrošināšanai saskaņā ar Valsts pārvaldes iekārtas likumu, kā arī tā nav piemērota VNĪ saimnieciskās darbības veikšanai, VNĪ Īpašumu izvērtēšanas komisija 2017. gada 11. maija sēdē (prot. Nr.IZKP-17/20 4.punkts) ir pieņēmusi lēmumu ¼ domājamo daļu no nekustamā īpašuma normatīvajos aktos noteiktajā kārtībā virzīt atsavināšanai.  Atsavinot nekustamo īpašumu, jāņem vērā likuma „Par zemes reformu Latvijas Republikas pilsētās” 21.pantā noteiktie ierobežojumi.   1. **nekustamo īpašumu** (nekustamā īpašuma kadastra Nr. 6605 002 0014) – zemes vienību (zemes vienības kadastra apzīmējums 6605 002 0014) 0.0599 ha platībā un būvi – veikalu (būves kadastra apzīmējums 6605 002 0014 001) **Valdemāra ielā 28, Ainažos, Salacgrīvas novadā** (turpmāk – nekustamais īpašums).   Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Limbažu rajona tiesas Zemesgrāmatu nodaļas Ainažu pilsētas zemesgrāmatas nodalījumā Nr. 100000526485, lēmuma datums zemes vienībai – 04.11.2013, būvei – 13.07.2017.  Saskaņā ar zemesgrāmatas un NĪVKIS datiem nekustamā īpašuma kopējā kadastrālā vērtība uz 2018. gada 1. janvāri ir 2858 *euro*, tai skaitā zemes vienībai – 1037 *euro*, būvei – 1821 *euro*.  Zemes vienībai noteiktais lietošanas mērķis: 0801 – komercdarbības objektu apbūve.  Būves galvenais lietošanas veids: 1230 – vairumtirdzniecības un mazumtirdzniecības ēkas.  Saskaņā ar NĪVKIS datiem nekustamajam īpašumam noteikti lietošanas tiesību apgrūtinājumi – ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovatiem 0.0073 ha platībā, ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovatiem 0.0103 ha platībā un Baltijas jūras un Rīgas jūras līča ierobežotas saimnieciskās darbības joslas teritorija 0.0599 ha platībā.  Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana 2015. gadā VNĪ ir nesusi zaudējumus 439 *euro* apmērā, 2016. gadā – 322 *euro* apmērā un 2017. gadā periodā no janvāra līdz 31. jūlijam VNĪ ir nesusi zaudējumus 464 *euro* apmērā.  Nekustamais īpašums nav iznomāts.  Saskaņā ar VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā to, ka investīciju veikšana minētajos nekustamajos īpašumos nav ekonomiski pamatota, tie ir jāatsavina, gūstot pēc iespējas lielāku labumu valstij.  Veicot nekustamā īpašuma tirgus analītisko izvērtējumu, VNĪ speciālisti secināja, ka nekustamā īpašuma sastāvā ietilpstošā būve ir sliktā tehniskā stāvoklī, konstruktīvie elementi ir neapmierinošā tehniskā stāvoklī, inženiertehniskās komunikācijas nav funkcionējošas un nekustamais īpašums nav iznomājams, līdz ar to labākais nekustamā īpašuma izmantošanas veids ir tā atsavināšana.  Ņemot vērā minēto un to, ka nekustamais īpašums nav nepieciešamas valsts pārvaldes funkciju nodrošināšanai saskaņā ar Valsts pārvaldes iekārtas likumu, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017. gada 9. marta sēdē (prot. Nr. IZKP-17/10, 6.§) ir pieņēmusi lēmumu to normatīvajos aktos noteiktajā kārtībā virzīt atsavināšanai.   1. **nekustamo īpašumu** (nekustamā īpašuma kadastra Nr. 1300 020 5302) – zemes vienību (zemes vienības kadastra apzīmējums 1300 020 5302) 0.3099 ha platībā **Tallinas ielā 26, Jūrmalā** (turpmāk – nekustamais īpašums).   Īpašuma tiesības uz nekustamo īpašumu nostiprinātas Latvijas valstij Finanšu ministrijas personā Rīgas rajona tiesas Zemesgrāmatu nodaļas Jūrmalas pilsētas zemesgrāmatas nodalījumā Nr. 100000289715, lēmuma datums 16.08.2017.  Saskaņā ar NĪVKIS datiem nekustamā īpašuma kadastrālā vērtība uz 2018. gada 1. janvāri ir 57332 *euro*.  Zemes vienībai noteiktais lietošanas mērķis: 0702 – trīs, četru un piecu stāvu daudzdzīvokļu māju apbūve.  Saskaņā ar zemesgrāmatas datiem nekustamajam īpašumam noteikts apgrūtinājums – atbildēt par visu pazemes un virszemes inženiertīklu saglabāšanu, kas atrodas zemesgabala teritorijā un netraucēt to ekspluatāciju.  Saskaņā ar VNĪ rīcībā esošajiem nekustamā īpašuma rentabilitātes rādītājiem nekustamā īpašuma pārvaldīšana 2017. gada augustā VNĪ ir nesusi zaudējumus 24 *euro* apmērā.  Nekustamais īpašums nav iznomāts.  Saskaņā ar VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā. Ņemot vērā to, ka investīciju veikšana minētajos nekustamajos īpašumos nav ekonomiski pamatota, tie ir jāatsavina, gūstot pēc iespējas lielāku labumu valstij.  Veicot nekustamā īpašuma tirgus analītisko izvērtējumu, VNĪ speciālisti secināja, ka nekustamā īpašuma iznomāšana ir mazticama, jo šādus perspektīvā apbūvējamus zemes gabalus pārsvarā iegādājas projektu attīstīšanai, nevis nomai. Zemes gabala konfigurācija, novietojums attiecībā pret ielu un platība pieļauj veidot jaunu dzīvojamo (daudzdzīvokļu) apbūvi, līdz ar to labākais nekustamā īpašuma izmantošanas veids ir tā atsavināšana.  Atsavinot nekustamo īpašumu, jāņem vērā likuma „Par zemes reformu Latvijas Republikas pilsētās” 21.pantā noteiktie ierobežojumi.  Ņemot vērā minēto un to, ka nekustamais īpašums nav nepieciešamas valsts pārvaldes funkciju nodrošināšanai saskaņā ar Valsts pārvaldes iekārtas likumu, kā arī tas nav piemērots VNĪ saimnieciskās darbības veikšanai, VNĪ Īpašumu izvērtēšanas komisija 2017. gada 20. jūlija sēdē (prot. Nr. IZKP-17/29, 6.§) ir pieņēmusi lēmumu to normatīvajos aktos noteiktajā kārtībā virzīt atsavināšanai.  Rīkojuma projekta 1.1. apakšpunktā minētā nekustamā īpašuma domājamo daļu saskaņā ar Atsavināšanas likuma 4.panta ceturtās daļas 7.punktu ierosina kopīpašnieks.  Rīkojuma projekta 1.2. un 1.3. apakšpunktā minēto nekustamo īpašumu atsavināšanu saskaņā ar Atsavināšanas likuma 4.panta otro daļu ierosina Finanšu ministrija (VNĪ).  Rīkojuma projekts paredz nekustamo īpašumu valdītājam – Finanšu ministrijai uzdevumu nodot pircējiem valsts nekustamos īpašumus 30 (trīsdesmit) dienu laikā no pirkumu līgumu noslēgšanas dienas, sastādot attiecīgus pieņemšanas – nodošanas aktus.  Trīsdesmit dienu termiņš dokumentu nodošanai nekustamo īpašumu pircējam noteikts, izvērtējot nekustamo īpašumu pircēja pienākumu veikt noteiktas darbības noteiktos termiņos, samērīgi ar nekustamo īpašumu pārdevēja pienākumiem.  Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.  Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju. |
| 3. | Projekta izstrādē iesaistītās institūcijas | Latvijas Republikas Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecībā uz Rīkojuma projekta 1.1.apakšpunktā ietverto nekustamo īpašumu – nekustamā īpašuma kopīpašnieks. Gadījumā, ja kopīpašnieks savas tiesības neizmanto, jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  Attiecībā uz Rīkojuma projekta 1.2. un 1.3.apakšpunktā ietvertajiem nekustamajiem īpašumiem - jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (*euro*) | | |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2018) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.  VNĪ saskaņā ar Atsavināšanas likuma 47.pantu un Ministru kabineta 2011. gada 1. februāra noteikumu Nr.109 „Kārtība, kādā atsavināma publiskas personas manta” 37.punktu nekustamā īpašuma atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamā īpašuma pārdošanas vērtību, ņemot vērā, ka nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti*.  Sludinājumi par valsts nekustamo īpašumu izsolēm tiks publicēts oficiālajā izdevumā „Latvijas Vēstnesis”; institūcijas, kas organizē nekustamo īpašumu atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministre D.Reizniece-Ozola

Rozenberga 67024608

[Liga.Rozenberga@vni.lv](mailto:Liga.Rozenberga@vni.lv)